Source: http://www.europarl.europa.eu/doceo/document/A-8-2014-0063_RO.html
Timestamp: 2019-08-17 13:29:37+00:00
Document Index: 36193622

Matched Legal Cases: ['articolul 12', 'articolul 8', 'articolul 13', 'articolul 6', 'articolul 4', 'articolul 4']

223k 139k
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/013 EL/Odyssefs Fokas, prezentată de Grecia)
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/013 EL/Odyssefs Fokas, prezentată de Grecia)
5. este de acord că acești factori sunt legați de criza economică și financiară mondială menționată în Regulamentul nr. 546/2009(4) și că Grecia are, prin urmare, dreptul de a primi o contribuție financiară din partea FEG;
7. subliniază faptul că aceste disponibilizări vor agrava și mai mult situația șomajului din Grecia, țară în care, în perioada 2008-2013, numărul șomerilor a crescut de patru ori și care, în prezent, are cea mai mare rată a șomajului dintre statele membre ale UE și ocupă locul al cincilea în lume la acest capitol; este preocupat în special de regiunile Attica și Macedonia Centrală, unde au avut loc 90% dintre disponibilizări și unde rata șomajului depășește deja în prezent media națională de 27,5%;
13. constată că bugetul total pentru această mobilizare a FEG este de 10 740 000 EUR, din care suma de 210 000 EUR este destinată implementării, și că contribuția financiară din partea FEG se ridică la 6 444 000 EUR, ceea ce reprezintă 60 % din totalul costurilor;
privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/013, din partea Greciei)
(1) Fondul european de ajustare la globalizare (FEG) a fost creat pentru a oferi sprijin lucrătorilor disponibilizați și persoanelor care desfășoară o activitate independentă a căror activitate a încetat datorită modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009(4) sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii.
(2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013.
(3) La data de 29 iulie 2014, Grecia a prezentat o cerere de mobilizare a FEG în ceea ce privește disponibilizările care au avut loc în cadrul Odyssefs Fokas S.A. din Grecia, cerere pe care a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG prevăzute la articolul 13 din Regulamentul (UE) nr. 1309/2013.
(4) În conformitate cu articolul 6 alineatul (2) din Regulamentul (UE) nr. 1309/2013, Grecia a decis, de asemenea, să furnizeze servicii personalizate cofinanțate prin FEG tinerilor care nu sunt încadrați profesional și nu urmează niciun program educațional sau de formare (NEET).
(5) Prin urmare, ar trebui mobilizat FEG pentru a oferi o contribuție financiară în valoare de 6 444 000 EUR ca răspuns la cererea depusă de Grecia,
În cadrul bugetului general al Uniunii Europene pentru exercițiul financiar 2014, se mobilizează FEG pentru alocarea sumei de 6 444 000 EUR sub formă de credite de angajament și credite de plată.
II. Cererea prezentată de Odyssefs Fokas și propunerea Comisiei
La 11 noiembrie 2014, Comisia a adoptat o propunere de decizie de mobilizare a FEG în favoarea Greciei pentru sprijinirea reintegrării pe piața muncii a lucrătorilor disponibilizați în cadrul Odyssefs Fokas S.A., care operează în sectorul economic încadrat în diviziunea 47 a NACE Rev. 2 („Comerț cu amănuntul, cu excepția autovehiculelor și motocicletelor”), ca urmare a crizei economice și financiare mondiale.
Aceasta este cea de-a douăzeci și una cerere care urmează să fie examinată în cadrul bugetului 2014 și se referă la mobilizarea din FEG a unei sume totale de 6 444 000 EUR pentru Grecia. Cererea se referă la un număr total de 600 de beneficiari și la 500 de tineri NEET. Cererea a fost prezentată Comisiei la 29 iulie 2014 și a fost completată cu informații suplimentare până la 23 septembrie 2014. Comisia a concluzionat, în conformitate cu toate dispozițiile aplicabile ale Regulamentului privind FEG, că cererea îndeplinește condițiile pentru acordarea unei contribuții financiare din partea FEG.
Autoritățile elene susțin că economia elenă se află, pentru al șaselea an consecutiv (2008-2013), în recesiune profundă. În conformitate cu ELSTAT, autoritatea statistică elenă, începând cu 2008, PIB-ul Greciei a scăzut cu 25,7 puncte procentuale, consumul public cu 21 de puncte procentuale și consumul privat cu 32,3 puncte procentuale, în timp ce rata șomajului a crescut cu 20,6 puncte procentuale. Consumul casnic din Grecia se află în scădere încă de la începutul crizei financiare și economice, iar cifrele se înrăutățesc în fiecare an.
Conform autorităților elene, cauzele care au dus la concedieri au fost în principal două: (1) scăderea veniturilor disponibile ale gospodăriilor din cauza creșterii sarcinii fiscale, a scăderii salariilor (atât ale angajaților privați, cât și publici) și a creșterii șomajului - având drept rezultat o scădere drastică a puterii de cumpărare (2) reducerea drastică a creditelor acordate întreprinderilor și persoanelor fizice din cauza lipsei de lichidități în băncile elene.
Din cauza scăderii puterii de cumpărare a gospodăriilor grecești în urma declinului economiei elene de la începutul crizei economice și financiare, cererea de produse, altele decât alimentele de bază, a scăzut semnificativ, iar cifra de afaceri a Odyssefs Fokas a început să se reducă la rândul său. Reducerea cifrei de afaceri rezultate în urma scăderii consumului a fost agravată de înăsprirea condițiilor de creditare, care a făcut ca încercările Odyssefs Fokas de a găsi o soluție să fie nefructuoase. În noiembrie 2013, la douăsprezece luni după depunerea unei cereri de protecție față de creditorii săi și după mai multe evacuări, întreprinderea a inițiat procedura de faliment, ceea ce a dus la disponibilizările care fac obiectul prezentei cereri.
Serviciile personalizate care urmează să fie furnizate lucrătorilor disponibilizați și tinerilor NEET constau în următoarele acțiuni, care alcătuiesc împreună un pachet coordonat de servicii personalizate: orientare profesională, formare profesională, recalificare și formare vocațională, contribuție la înființarea unei întreprinderi, alocații pentru căutarea unui loc de muncă și alocații pentru formare și alocația de mobilitate.
Autoritățile elene au furnizat toate garanțiile necesare cu privire la următoarele:
– contribuția financiară din partea FEG va respecta normele procedurale și normele de fond ale Uniunii privind ajutoarele de stat.
Grecia a notificat Comisiei faptul că organismele care vor gestiona și vor controla contribuția financiară sunt cele care gestionează și controlează finanțarea din Fondul social european (FSE) în Grecia. Autoritatea de coordonare și de control al acțiunilor FSE (EYSEKT) va acționa în calitate de autoritate de gestionare, EDEL (Comisia de audit financiar), în calitate de autoritate de control, iar serviciul special al autorității de plată, în calitate de autoritate de certificare.
În vederea mobilizării Fondului, Comisia a prezentat autorității bugetare o cerere de transfer al unei sume globale de 6 444 000 EUR din rezerva FEG (40 02 43) la linia bugetară aferentă FEG (04 04 01).
Aceasta este cea de a douăzeci și una propunere de transfer pentru mobilizarea Fondului transmisă autorității bugetare de la începutul lui 2014.
Subiect: Avizul privind mobilizarea Fondului european de ajustare la globalizare (FEG) în cazul EGF/2014/013 EL/Odyssefs Fokas din Grecia (COM(2014)0702)
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2014/013 EL/Odyssefs Fokas și au adoptat următorul aviz.
A) întrucât această cerere se întemeiază pe articolul 4 alineatul (1) litera (a) din Regulamentul (UE) nr. 1309/2013 și vizează 600 de lucrători disponibilizați de la întreprinderea Odyssefs Fokas S.A., care își desfășura activitatea în sectorul încadrat în diviziunea 47 NACE Rev 2 („Comerț cu amănuntul, cu excepția autovehiculelor și a motocicletelor”) în principal în regiunile Macedonia Centrală, Attica și Tesalia; întrucât perioada de referință este cuprinsă între 3 februarie 2014 și 3 iunie 2014; întrucât cererea vizează un număr de 500 de tineri care nu sunt încadrați profesional și nu urmează niciun program educațional sau de formare (NEET);
B) întrucât autoritățile elene susțin că economia elenă se află, pentru al șaselea an consecutiv (2008-2013), în recesiune profundă; potrivit ELSTAT, autoritatea statistică elenă, începând din 2008, PIB-ul Greciei a scăzut cu 25,7 puncte procentuale, consumul public cu 21 de puncte procentuale și consumul privat cu 32,3 puncte procentuale, în timp ce rata șomajului a crescut cu 20,6 puncte procentuale; întrucât scăderea PIB-ului a mărit discrepanța dintre PIB-ul pe cap de locuitor în Grecia și PIB-ul pe cap de locuitor din UE, anulând progresele înregistrate de Grecia în materie de convergență economică în perioada 1995-2007;
C) întrucât consumul casnic din Grecia se află în scădere încă de la începutul crizei financiare și economice, iar cifrele se înrăutățesc în fiecare an;
D) întrucât marea majoritate (89,17%) a lucrătorilor vizați de măsuri sunt femei, iar 10,83 % dintre aceștia sunt bărbați; întrucât marea majoritate (84,83%) a lucrătorilor au vârste cuprinse între 30 și 54 de ani, 6,50 % au între 55 și 64 de ani, iar 8,5 % au între 15 și 24 de ani;
E) întrucât autoritățile elene susțin că disponibilizările de la Odyssefs Fokas vor agrava și mai mult situația șomajului, care s-a deteriorat deja ca urmare a crizei economice și financiare și pare a fi deosebit de fragilă;
F) întrucât Grecia are cele mai ridicate rate ale șomajului dintre statele membre ale UE și se situează pe locul cinci în lume la acest capitol;
G) întrucât majoritatea disponibilizărilor (90 %) sunt concentrate în Attica și Macedonia Centrală, în vreme ce aproximativ 10 % dintre disponibilizări s-au produs în regiunea Tesalia; întrucât în trimestrul IV din 2013 rata șomajului din Attica (28,2 %) și din Macedonia Centrală (30,3 %) a depășit media națională (27,5 %);
H) întrucât Attica reprezintă 43 % din PIB-ul Greciei, ceea ce face ca închiderea întreprinderilor cu sediul în această regiune să afecteze economia elenă în ansamblu.
1. este de acord cu Comisia că sunt îndeplinite condițiile prevăzute la articolul 4 alineatul (1) litera (a) din Regulamentul (UE) nr. 1309/2013 și că, prin urmare, Grecia are dreptul la o contribuție financiară în temeiul acestui regulament;
2. salută faptul că printre măsurile propuse se numără și monitorizarea, asigurându-se o urmărire a participanților pe perioada de șase luni ulterioară perioadei de aplicare a măsurilor;
3. constată că autoritățile elene au decis să ofere servicii personalizate cofinanțate de FEG unui număr de 500 NEET sub 30 de ani; observă că, potrivit cererii, autoritățile elene vor utiliza, printre altele, criterii aliniate celor incluse în planul de punere în aplicare a garanției pentru tineret din Grecia (și anume tineri expuși riscului de excluziune, nivelul veniturilor din gospodărie, nivelul de studii, durata șomajului etc.), precum și exprimarea interesului; solicită autorităților elene să țină seama de criteriile sociale și să se asigure că selectarea persoanelor care vor beneficia de sprijin din FEG se face cu respectarea principiilor nediscriminării și al egalității de șanse;
4. observă că majoritatea fondurilor solicitate urmează să sprijine contribuția la înființarea de întreprinderi (3 000 000 EUR) și măsuri de formare profesională (2 960 000 EUR);
5. constată că suma maximă eligibilă de 15 000 EUR va fi acordată unui număr de maxim 200 de lucrători și tineri NEET selectați drept contribuție pentru a începe o afacere proprie; subliniază că scopul acestei măsuri este să promoveze antreprenoriatul oferind finanțare inițiativelor de afaceri viabile, ceea ce ar trebui să determine crearea de noi locuri de muncă pe termen mediu; constată că această sumă eligibilă maximă va fi acordată doar dacă sunt îndeplinite anumite condiții specifice și dacă întreprinderile nou-înființate sprijinite sunt viabile;
6. observă că costurile măsurilor de formare propuse în prezenta cerere sunt comparabile cu cele din cereri anterioare provenite din partea Greciei; atrage atenția asupra faptului că aceste costuri variază în cereri similare depuse de alte state membre;
7. constată că contribuția pentru activitățile pregătitoare, management, informare și publicitate, control și raportare reprezintă 1,96 % din bugetul total; constată, de asemenea, că aproape jumătate din acest buget este prevăzut pentru informare și publicitate.